Document ID: 32010D0351

POLIITIKA- JA JULGEOLEKUKOMITEE OTSUS EUJUST LEX IRAQ/1/2010,
22. juuni 2010,
millega pikendatakse Iraagis toimuva Euroopa Liidu integreeritud õigusriigimissiooni (EUJUST LEX IRAQ) juhi volitusi
(2010/351/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 14. juuni 2010. aasta otsust 2010/330/ÜVJP Euroopa Liidu integreeritud õigusriigimissiooni EUJUST LEX-IRAQ (1) kohta Iraagis, eriti selle artikli 9 lõiget 2,
ning arvestades järgmist:
(1)
Nõukogu otsuse 2010/330/ÜVJP artikli 9 lõike 2 kohaselt on poliitika- ja julgeolekukomiteel õigus teha vastavalt lepingu artiklile 38 asjaomaseid otsused missiooni EUJUST LEX-IRAQ poliitilise kontrolli ja strateegilise juhtimise eesmärgil, sh eelkõige õigus teha otsus missiooni juhi ametisse nimetamise kohta.
(2)
15. detsembril 2009 nimetas poliitika- ja julgeolekukomitee peasekretäri/kõrge esindaja ettepanekul oma otsusega 2009/982/ÜVJP (2) Iraagis toimuva Euroopa Liidu integreeritud õigusriigimissiooni EUJUST LEX-IRAQ juhiks Francisco DÍAZ ALCANTUDi.
(3)
Kõrge esindaja tegi 16. juunil 2010 poliitika- ja julgeolekukomiteele ettepaneku pikendada Francisco DÍAZ ALCANTUDi volitusi missiooni EUJUST LEX-IRAQ juhina kuni 30. juunini 2011,
ON VASTU VÕTNUD KÄESOLEVA OTSUSE:
Artikkel 1
Käesolevaga pikendatakse Francisco DÍAZ ALCANTUDi volitusi Iraagis toimuva Euroopa Liidu integreeritud õigusriigimissiooni EUJUST LEX-IRAQ juhina 1. juulist 2010 kuni 30. juunini 2011.
Artikkel 2
Käesolev otsus jõustub selle vastuvõtmise kuupäeval.
Brüssel, 22. juuni 2010

Labels: 10
18
15
5